**Jahseh Dwayne Ricardo Onfroy**, nado en Plantation, Florida o 23 de xaneiro de 1998 e finado en Deerfield Beach, Florida o 18 de xuño de 2018, foi un rapeiro estadounidense máis coñecido polo seu nome artístico "**XXXTentacion**" ou sinxelamente "X".

Onfroy lanzou a súa primeira canción na plataforma de distribución de son SoundCloud en 2014. XXXTentacion foi unha figura popular do chamado «SoundCloud rap» e o emo rap. Á parte de ter un éxito póstumo á súa morte, tras chegar co seu tema «*SAD!*» ó número un de Billboard.

Traxectoria
-----------

Onfroy naceu o 23 de xaneiro de 1998 en Plantation, Florida. Onfroy foi criado principalmente pola súa avoa Tiffany Rodes, debido á situación financeira da súa nai, en Pompano Beach, Florida e Lauderhill, Florida. Onfroy era de orixe exipcia, india, alemá, xamaicana e italiana. Cando Onfroy tiña seis anos, apuñalou a un home que tentaba atacar á súa nai e finalmente foi posto nun programa xuvenil antes de ser obrigado a vivir coa súa avoa.

O interese de Onfroy na música comezou inicialmente despois de que a súa tía o convencese para comezar a asistir ó coro da escola e máis tarde ó coro da igrexa. Axiña o botaron do coro da escola, despois de atacar a outro estudante. Onfroy foi expulsado da escola secundaria despois dunha serie de altercados. Posteriormente, a súa nai inscribiuno nos Sheridan House Family Ministries por máis de seis meses. Onfroy comezou a escoitar *nu metal*, *hard rock* e *rap* durante o seu tempo en Sheridan House, o que o levou a tentar aprender piano e guitarra.

Onfroy asistiu a Piper High School até o décimo grao. El describíase a si mesmo como un «inadaptado» durante ese tempo, citando o tranquilo que estaba a pesar de ser popular e participar regularmente en pelexas.

### Morte

O 18 de xuño de 2018, Onfroy marchaba a unha concesionaria de motos en Deerfield Beach cando dous asaltantes lle dispararon dende unha SUV de cor escura nun aparente roubo. As autoridades cren que houbo até tres coches seguindo a Onfroy antes de ingresar á concesionaria RIVA Motorsports. Testemuñas informáronlle á policía que os sospeitosos tomaron unha bolsa Louis Vuitton do seu vehículo. O tiroteo ocorreu ao leste da cidade de Parkland; os sospeitosos fuxiron da escena. O Departamento de Bombeiros do Condado de Broward levouno rapidamente a Broward Health North. Inicialmente, informouse que Onfroy atopábase en estado crítico tras o tiroteo, e a Oficina do Xerife do condado de Broward confirmou posteriormente a súa morte.

Discografía
-----------

* *17* (2017)
* *?* (2018)
* *Skins* (2018)

Notas
-----

1. ↑  "Why Is XXXTENTACION Getting All This Hype?".
2. ↑  "The Rowdy World of Rap’s New Underground". ISSN 0362-4331.
3. ↑  "XXXTentacion vuelve al #1 de las listas Billboard después de su muerte". Arquivado dende o orixinal o 20 de xullo de 2018. Consultado o 09 de xullo de 2018.
4. ↑  Burford, Corinna. "The Complete History (So Far) of XXXTentacion’s Controversial Career". *Vulture* (en inglés). Consultado o 24 de febreiro de 2018.
5. ↑  No Jumper (27 de abril de 2016). "No Jumper - The Xxxtentacion Interview". Consultado o 24 de febreiro de 2018.
6. ↑  "Fresh Out Of Jail, XXXTentacion Calls Out Drake!! | K Foxx | 1035 The BEAT". Archived from the original on 03 de abril de 2017. Consultado o 09 de xullo de 2018.
7. ↑  "XXXTentacion's 2017 XXL Freshman Freestyle and Interview - XXL".
8. ↑  "Rapper XXXTentacion shot dead in Florida, police say".
9. ↑  "TMZ". Arquivado dende o orixinal o 12 de xullo de 2018. Consultado o 09 de xullo de 2018.
10. ↑  "Report: XXXTentacion Dead Following Shooting".
11. ↑  "Rapper XXXTentacion Shot Dead in Broward County".
12. ↑  "XXXTentacion Reportedly Shot Dead in Miami".
13. ↑  "Rapper XXXTentacion shot dead in Deerfield Beach".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***XXXTentacion Modificar a ligazón no Wikidata*** |

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q28561969
* WorldCat
* VIAF: 18152864127004822056
* AllMusic: mn0003602693
* BNF: 17805650x
* Discogs: 5349997
* Genius: Xxxtentacion
* GND: 1160487863
* ICCU: MILV372975
* IMDb: nm9133958
* ISNI: 0000 0004 6564 6945
* LCCN: no2018103729
* MusicBrainz: ID
* NDL: 031225272
* OL: OL7539264A
* Songkick: 8997064
* TMDb: 2614954
* WikiTree: Onfroy-2

 |